Document ID: 31995R2136

KOMISSION ASETUS (EY) N:o 2136/95,
annettu 7 päivänä syyskuuta 1995,
sokerialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1464/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1101/95 (2), ja erityisesti sen 13 artiklan 2 kohdan ja 39 artiklan,
sekä katsoo, että
sokerialan tuonti- ja vientitodistusjärjestelmän soveltamista koskevat erityiset yksityiskohtaiset säännöt annetaan komission asetuksessa (EY) N:o 1464/95 (3),
Uruguayn kierroksen monenvälisten neuvottelujen tuloksena tehdystä maataloussopimuksesta johtuvien, erityisesti viennin määrää koskevien velvoitteiden noudattaminen varmistetaan antamalla tuen sisältäviä vientitodistuksia; tätä tarkoitusta varten olisi säädettävä, että haetut todistukset on annettava riittävän harkinta-ajan jälkeen, jotta komission on mahdollista ennen kyseisten todistusten tosiasiallista antamista toteuttaa kaikki tarvittavat toimenpiteet silloin, kun kyseisten hakemusten hyväksyminen johtaisi tai olisi vaarassa johtaa maataloussopimuksessa kyseiselle markkinointivuodelle vahvistetun määrän ja/tai vahvistettujen määrärahojen ylittymiseen,
jotta komission olisi mahdollista kyseisessä määräajassa arvioida tarvittavat toimenpiteet, olisi säädettävä, että jäsenvaltioiden on toimitettava sille viipymättä tiedot kaikista todistushakemuksista, joissa on maininta määräaikaisesta tuesta; kyseiset toimenpiteet voivat koskeva käsiteltävinä olevia hakemuksia; olisi toimijoiden edun mukaista, että todistushakemus voitaisiin tietyin edellytyksin peruuttaa hyväksymiskertoimen vahvistamisen jälkeen, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1464/95 seuraavasti:
1. 2 artiklan ensimmäinen alakohta korvataan seuraavalla tekstillä:
"Poiketen siitä, mitä asetuksen (ETY) N:o 3719/88 5 artiklan 1 kohdan ensimmäisen alakohdan neljännessä luetelmakohdassa ja 5 artiklan 1 kohdan toisessa alakohdassa sekä komission asetuksen (ETY) N:o 3665/87 2 a artiklan toisessa alakohdassa säädetään, vientitodistusta ei vaadita sellaisen vientitoimen toteuttamiseksi, joka koskee kahta tonnia pienempää määrää kiintiön mukaisesti tuotettua sokeria, jonka CN-koodi on 1701 ja sokerisiirappeja, joiden koodit ovat 1702 60 90, 1702 90 99, 1702 90 71 ja 2106 90 59."
2. Korvataan 9 artiklan 1 kohta seuraavasti:
"1. CN-koodiin 1701 kuuluvan sokerin kymmentä tonnia suurempia määriä koskevat todistukset annetaan, sanotun kuitenkaan rajoittamatta asetuksen (ETY) N:o 1785/81 21 artiklan soveltamista, lukuun ottamatta:
a) C-sokeria;
b) kandisokeria;
c) lisättyä maku- tai väriainetta sisältävää sokeria;
d) asetuksen (ETY) N:o 2782/76 mukaisesti yhteisöön tuotavaa etuuskohtelun alaista sokeria;
e) asetuksen (ETY) N:o 1785/81 37 artiklan mukaisesti yhteisöön tuotavaa erityistä erityiskohteluun oikeutettua sokeria.
- tuontitodistusten osalta kolmantena hakemuksen jättöpäivää seuraavana työpäivänä,
- vientitodistusten osalta viidentenä hakemuksen jättöpäivää seuraavana työpäivänä."
3. Lisätään 9 a artikla seuraavasti:
"9 a artikla
1. Jos vientitodistushakemuksissa esitetyt määrät ja/tai menoihin liittyvät maksusitoumukset johtaisivat tai olisivat vaarassa johtaa maataloussopimuksessa sen 9 artiklan huomioon ottaen kyseiselle markkinointivuodelle vahvistetun määrän ja/tai vahvistettujen määrärahojen ylittymiseen, komissio voi päättää:
a) vahvistaa yhtenäisen hyväksymisprosentin, jota jäsenvaltioiden on sovellettava niihin haettuihin määriin, joille vientitodistuksia ei ole vielä annettu;
b) että jäsenvaltioiden on hylättävä hakemukset, joita vastaavia vientitodistuksia ei vielä ole annettu;
c) keskeyttää vientitodistushakemusten jättömahdollisuuden viiden työpäivän ajaksi, jollei asetuksen (ETY) N:o 1785/81 41 artiklassa säädettyä menettelyä noudattaen päätettävästä pidemmäksi ajaksi keskeyttämisen mahdollisuudesta muuta johdu. Keskeytyksen aikana jätettyjä vientitodistushakemuksia ei tällöin oteta vastaan.
2. Jos haetut määrät evätään tai niitä pienennetään, todistusta koskeva vakuus on vapautettava heti kaikilta niilta määriltä, joiden osalta hakemusta ei ole hyväksytty.
3. Asianomainen henkilö voi peruuttaa todistushakemuksensa kymmenen työpäivän kuluessa 1 kohdan b alakohdassa tarkoitetun yhtenäisen hyväksymisprosentin julkaisemisesta Euroopan yhteisöjen virallisessa lehdessä, jos kyseinen prosenttimäärä on vähemmän kuin 80 prosenttia haetusta määrästä. Jäsenvaltioiden on tällöin vapautettava vakuus.
4. Jäsenvaltioiden on toimitettava komissiolle viipymättä tiedot:
a) kaikista vientitodistushakemuksista, jotka koskevat kymmentä tonnia suurempia tuotemääriä ja joissa on maininta määräajoin vahvistettavasta tuesta;
b) määristä, joita 1 kohdan mukaisesti toteutetut toimenpiteet koskevat."
2 artikla
Tämä asetus tulee voimaan 1 päivänä lokakuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä syyskuuta 1995.

Labels: 12
3
17